“สมชัย” เปิดชื่อ 18 พรรคการเมืองกู้ยืมเงิน จี้ “กกต.” ใช้มาตรฐานเดียวกับ “อนาคตใหม่”
นายสมชัย ศรีสุทธิยากร อดีตกรรมการการเลือกตั้ง (กกต.) โพ …
สมชัย ศรีสุทธิยากร อดีต กกต. เปิดเอกสารงบการเงิน พบ 18 พรรคการเมืองมีรายชื่อกู้ยืมเงิน จี้ "กกต." ตรวจสอบ ใช้มาตรฐานเดียวกับ "อนาคตใหม่"
14 ม.ค. 2563

นายสมชัย ศรีสุทธิยากร อดีตกรรมการการเลือกตั้ง (กกต.) โพสต์ข้อความผ่านเฟซบุ๊กส่วนตัว ระบุว่า จากเอกสารงบการเงิน ลงวันที่ 31 ธ.ค.61 ที่พรรคการเมืองทุกพรรคนำส่ง กกต. ภายในเดือน พ.ค.62 พบว่ามีพรรคการเมืองถึง 18 พรรคที่ปรากฏรายการเงินกู้ในเอกสารงบการเงิน ได้แก่
นายสมชัย กล่าวว่า ทั้งหมดนี้ถือเป็นความปรากฏที่นายทะเบียนต้องรับรู้ และหากพบว่าเป็นความผิดต้องชงเรื่องต่อ กกต.เพื่อมีมติดำเนินการ โดยเหตุการณ์ 2 เหตุการณ์ คือเหตุการณ์แรกมีพรรคการเมืองอย่างน้อย 4 พรรคกู้เงินปรากฏในเอกสารงบการเงินปี 56 และเหตุการณ์ที่มีอีก 17 พรรคปรากฏในเอกสารงบการเงินปี 61 นั้น มีนายทะเบียนพรรคการเมืองคนละคน
หากการกู้ทั้ง 2 เหตุการณ์เป็นความผิด และมีการปล่อยปละละเลย นายทะเบียนต้องรับผิดชอบเป็นอันดับแรก และ กกต.อาจต้องร่วมรับผิดในฐานะไม่กำกับดูแลงานให้เป็นไปอย่างถูกต้องด้วยกฎหมายหรือไม่ แต่หากบอกว่าไม่ผิด กรณีชงเรื่องเงินกู้พรรคอนาคตใหม่ ก็จะถือเป็นการปฏิบัติหน้าที่อันมิชอบของนายทะเบียนพรรคการเมือง และ กกต.5 ใน 7 คนที่ลงมติส่งฟ้องยุบพรรคอนาคตใหม่ต่อศาลรัฐธรรมนูญ คงต้องรับผิดชอบต่อมติที่ตนเองลงด้วย
“หากจะยึดพระราชบัญญัติประกอบรัฐธรรมนูญ (พ.ร.ป.) ว่าด้วยพรรคการเมืองใหม่ แล้วบอกว่าพรรคการเมืองไม่สามารถกู้ยืมเงินเพื่อนำมาใช้ในกิจกรรมทางการเมืองได้ตามตรรกะการลงมติของ กกต.ชุดปัจจุบัน พรรคไหนกู้ ถือว่าผิดกฎหมาย ต้องส่งศาลรัฐธรรมนูญยุบพรรค ต้องตัดสิทธิ์การเมือง ต้องโทษอาญาจำคุก ไม่ว่าจะกู้ 1,000 บาท 1 ล้าน หรือ กู้ 100 ล้าน แปลว่า กู้เหมือนกัน เหมือนลอกข้อสอบจะข้อเดียวหรือสิบข้อ จับได้ก็ต้องปรับตก ไม่มีข้อยกเว้น” นายสมชัย ระบุ